stanford-oval/wikipedia huggingface dataset:
טוני יבואה
קריירת מועדונים > המבורג וסוף הקריירה

בעונתו הראשונה של יבואה בהמבורג, 1997/98, הבקיע שלושה שערים בלבד ב-22 הופעות. העונה הבאה הייתה מוצלחת יותר, כשיבואה הבקיע 14 שערים, אך הוא לא חזר לימיו היפים בפרנקפורט ובלידס. בארבע עונות מלאות בהמבורג הבקיע יבואה 28 שערים במאה הופעות. את עונת 2001/02 התחיל יבואה בהמבורג, אך עבר לאחר חמישה מחזורים לליגת העל הקטרית וחתם באל איתיחאד, שם שיחק עונה אחת, והבקיע חמישה שערים ב-22 הופעות. בתום עונה זו, פרש יבואה ממשחק פעיל.
קריירה בינלאומית

יבואה החל לשחק בנבחרת גאנה בשנת 1985, והשתתף עמה בשלוש אליפויות אפריקה במהלך שנות ה-90. בגביע אפריקה לאומות 1992 בסנגל, הגיע יבואה עם נבחרת גאנה לגמר, שם הפסידה הנבחרת במשחק הגמר לנבחרת חוף השנהב בתוצאה 10-11 בבעיטות הכרעה, לאחר 0-0 בתום 120 דקות. יבואה הבקיע את הפנדל שלו, שלא הועיל לגאנה, סיים את האליפות עם שני שערים, ונבחר לנבחרת מצטייני האליפות. בגביע אפריקה לאומות 1994 בתוניסיה, הודחה גאנה ברבע הגמר, שוב על ידי חוף השנהב, כשיבואה לא מבקיע באליפות זו. בגביע אפריקה לאומות 1996 בדרום אפריקה, סיימה גאנה במקום הרביעי לאחר הפסד 3-0 בחצי הגמר לנבחרת דרום אפריקה והפסד 1-0 במשחק על המקום השלישי לנבחרת זמביה. יבואה הבקיע בטורניר זה שני שערים, אחד מהם היה שער ניצחון ברבע הגמר מול נבחרת זאיר. יבואה נבחר גם בטורניר זה לנבחרת מצטייני האליפות. יבואה כבש עבור נבחרת גאנה 29 שערים ב-59 הופעות, והוא מדורג במקום השלישי בטבלת המבקיעים של נבחרת גאנה בכל הזמנים, לאחר עבדי פלה ואסמואה ג'יאן. הופעתו האחרונה במדים הלאומיים נערכה בשנת 1997.
תארים

עם אל איתיחאד (קטר):
אליפות ליגת העל הקטרית: 2001/02
גביע האמיר של קטר: 2001/02
תארים אישיים:
מלך השערים של ליגת העל הגנאית (2): 1985/86, 1986/87
מלך השערים של הבונדסליגה (2): 1992/93, 1993/94
כדורגלן השנה של לידס יונייטד: 1995/96
כדורגלן השנה בגאנה: 1997
נבחרת הטורניר של גביע אפריקה לאומות (2): 1992, 1996
שחקן החודש בפרמייר ליג: מרץ 1995, ספטמבר 1995
טאנה (אי)

| --- | --- |


 נתונים גאוגרפיים
 מיקום:  האוקיינוס השקט 
 קואורדינטות:  19°30′00″S 169°20′00″E﻿ / ﻿19.5°S 169.33333333333°E﻿ / -19.5; 169.33333333333
 שטח:  555 קילומטר רבוע
 אורך:  40 קילומטר
 רוחב:  19 קילומטר
 גובה מרבי:  Mount Tukosmera
 נתונים מדיניים
 מדינה:  ונואטו 
 אוכלוסייה:  28,799
 אזור זמן:  UTC +11
  (למפת ונואטו מוגדלת) פורט וילה לוגנוויל לאקאטורו האוקיינוס השקט ים האלמוגיםטאנה(למפת ונואטו רגילה) פורט וילה לוגנוויל לאקאטורו האוקיינוס השקט ים האלמוגיםטאנה
 
טאנה (בביסלמה: Tanna) הוא אי במדינת האיים ונואטו, בדרום-מערבו של האוקיינוס השקט.
גאוגרפיה

שטחו של האי הוא כ-550 קמ"ר ואוכלוסייתו מוערכת בכ-30,000 נפש. אורכו 20 ק"מ ורוחבו המרבי הוא 19 ק"מ. התושבים רובם ככולם מלנזים. האי יושב בשנת 400 לפני הספירה לערך בידי ילידים מהאיים הסמוכים.
השם טאנה, שצוטט לראשונה על ידי ג'יימס קוק, נגזר מהמילה tana בשפת הקוואמרה (אנ'), שפירושה "אדמה".
לאחר גילויו בשנת 1774 התפרסם האי באירופה שלכאורה יש בו טקסים קניבליים ולכן נחשב יעד מסוכן למסיונרים.
כיום האי ידוע בשל שתי תופעות ייחודיות:
האי ידוע בגלל את הר הגעש הפעיל יאסור (אנ'), אחד הנגישים בעולם. הזוהר שקרן מהר הגעש משך את ג'יימס קוק, האירופאי הראשון שהגיע לאי בשנת 1774.
אנתרופולוגים, היסטוריונים ופסיכולוגים מתעניינים בדת כת המטען של ג'ון פרום. "כתות המטען" היו נפוצות באיים רבים אליהם הגיע האדם הלבן. המאמינים האמינו בכוחם של הלבנים לגרום למטען להגיע מהים ומהאוויר באמצעות טקס שנראה בעיניהם כריטואל. הם ניסו לחקות את הריטואל כגון מגדל פיקוח מבמבוק ומפעילים עם אוזניות מעץ ודגלים צבעוניים קטנים. דת כת המטען האחרונה הידועה כיום היא דתו של ג'ון פרום באי טאנה, ולה מפלגה משלה המשתתפת בממשלת האיים המאוחדים של ונואטו. דת זו מצליחה למשוך אחריה חלק מתושבי האיים האחרים בוונואטו. עד היום לא נתגלו עקבותיו של אותו ג'ון פרום אגדי ולא ברור אם מדובר באגדה או באמת. יש המייחסים את מקור שמו לשיבוש של "John From America".
טרטו (מחוז)

מחוז טרטו (באסטונית: Tartu maakond) הוא אחד מבין 15 מחוזות אסטוניה. המחוז ממוקם בחלקה המזרחי של המדינה וגובל במחוז פילבה בדרום, מחוז ולגה בדרום-מזרח, מחוז ויליאנדי במערב ומחוז ייגבה בצפון.
בירת המחוז היא טרטו, שעל שמה נקרא המחוז.
ממשלת המחוז

בראש כל מחוז עומדת ממשלת המחוז (באסטונית: maakonnavalitsus) הנשלטת בידי מושל (maavanem), אשר ממונה בידי ממשלת אסטוניה לקדנציה בת חמש שנים. מאז 2004 משרת מושל המחוז מאוישת על ידי אסטה טם.
גאוגרפיה

מחוז טרטו גובל בשניים מאגמיה הגדולים של אסטוניה: פייפוס ווורטסיירב. הנהר היחידי שניתן לשוט בו באסטוניה, האמאיוגי (Emajõgi) (אורכו 100 ק"מ), זורם דרך המחוז, ומחבר את שני האגמים.
הארץ ברובה שטוחה. שליש מהשטח מכוסה ביערות, ושליש מעובד. רבע מהווה את מישורי ההצפה של האמאיוגי.
העובדה שמחוז טרטו נמצא לחופו של אגם פייפוס השפיעה על הסמל שלו. מחוז נוסף שגובל באגם הוא מחוז ייגבה, ובאמת שני הסמלים דומים.
היסטוריה

עד לרפורמה המנהלית באוקטובר 2017 מנה המחוז 22 נפות, מתוכן 3 עירוניות והשאר כפריות.
נפות

המחוז מפוצל ל-8 נפות. ישנן נפה עירונית אחת ו-7 נפות כפריות.
נפות עירוניות (linnad):
טרטו (Tartu)
נפות כפריות (vallad):
אלבה (Elva), נפה עירונית לשעבר
טרטו (נפה כפרית - Tartu)
לוניה (Luunja)
נאוֹ (Nõo)
פייפסארה (Peipsääre)
קמביה (Kambja)
קאסטרה (Kastre): הוקמה ב-2017 וכוללת את הנפות לשעבר וונו האסלבה ומקסה.
נפות כפריות לשעבר:
אילנורמה (Ülenurme)
אלטסקיבי (Alatskivi)
האסלבה (Haaslava)
וונו (Võnnu)
ורה (Vara)
טאכטברה (Tähtvere)
מקסי (Meeski)
מקסה (Mäksa)
מקסי (Meeski)
קאלאסטה (Kallaste), נפה עירונית לשעבר
קונגוטה (Konguta)
פיריסארה (Piirisaare)
פוכיה (Puhja)
רנו (Rannu)
רנגו (Rõngu)
הערות שוליים

↑  אוכלוסייה לפי מין, השתייכות לאומית אתנית ומחוז ב-1 בינואר, סטטיסטיקות אסטוניה.
| --- | --- |
בקרת זהויות :  BnF: cb15515465t (data)  GND: 4784555-7  MusicBrainz: ad9aa625-4b82-47f2-b4a7-c467429fb31c  NKC: xx0176865
טעם (פיזיקה)

בפיזיקת חלקיקים, טעם הוא תכונה (מספר קוונטי) של חלקיקים יסודיים הקשורה לכוח החלש. למרות השם, אין שום קשר בין תכונת הטעם של חלקיקים לבין חוש הטעם.
בתורה האלקטרו-חלשה קיום הטעם קשור לסימטריית כיול, וקיימים תהליכים משני טעם. בכרומודינמיקה קוונטית סימטריית הטעם היא סימטריה גלובלית.
בפיזיקת חלקיקים, ישנם שישה סוגים של קווארקים, הנבדלים ביניהם במסה ובמטען החשמלי. סוגים אלה מכונים טעמים.
לכל קווארק יש תכונה נוספת, המכונה צבע (ראו כרומודינמיקה קוונטית).
הגדרה

כאשר ישנם שני חלקיקים או יותר בעלי אינטראקציות דומות, אפשר לעיתים להחליף ביניהם ולא להשפיע על הפיזיקה. כל צירוף ליניארי של שניהם נותן את אותה הפיזיקה. במילים אחרות, בתאוריה ישנן טרנספורמציות סימטריה כמו:  M\left({u \atop d}\right), כאשר  u ו- d הם השדות הקוונטיים (החלקיקים) ו-M היא מטריצה אוניטרית. מטריצות כאלה פורשות את חבורת לי המכונה (SU(2.
המונח "טעם" נטבע לראשונה בהקשר של מודל קווארקי של הדרונים ב-1968. שם לקבוצה של מספרים קוונטיים הקשורים לאיזוספין, היפרמטען ומוזרות כנראה הומצא על ידי מארי גל-מאן והרלד פיצג'רלד בעת שהיו בדרכם לארוחת צהריים ועברו ליד פרסומת של בסקין רובינס שהכריזה על הימצאותם של 31 טעמים שונים בסניפיה.
ראו גם

מטען צבע
מטען חשמלי
מודל גלשאו-סלאם-ויינברג
הכוח הגרעיני החלש
המודל הסטנדרטי
יהושע סופרסקי

יהושע סוּפּרַסקי (1879, תרל"ט, ליד ביאליסטוק, רוסיה – 25 באוקטובר 1948, כ"ב בתשרי תש"ט, תל אביב) היה איש עסקים ועסקן ציבור, מראשי הציונים הכלליים ברוסיה ולאחר שעלה לארץ ישראל בשנת 1920 (תר"פ) והשתקע בתל אביב, גם בארץ ישראל. מהמתנגדים לתוכנית אוגנדה. חבר מועצת עיריית תל אביב ויו"ר ועד קהילת יהודי יפו ותל אביב.
נפטר בתל אביב בשנת 1948. נקבר בבית הקברות טרומפלדור.
על שמו נקראת שכונת נווה יהושע ברמת גן.
ביוגרפיה

נולד בעיירה גוניונדז הנמצאת במחוז ביאליסטוק בברית המועצות (כיום פולין) לאביו אליהו שהיה סוחר ולאמו שושנה.
בצעירותו למד בחדר ובישיבה ובמקביל למד שפות ולימודי חול באופן פרטי, כבר בצעירותו היה פעיל ציוני וארגן את חבריו להשלים את לימודי ההשכלה ולפתוח בית ספר עברי חדיש וספרייה עברית, בגיל 18 ישב בכלא שלושה חודשים על כך שהעז לשלוח למפקדי צבא הצאר קובלנה על אי יושר של מפקד המחוז שבו גדל, בזמן שהותו בכלא ניחם את עצמו בכך שיום יבוא ומדינת היהודים תקום ושם לא תהיה שחיתות.
נשא לאישה את חנה בת מיכאל טוניק שהיה סוחר מטימקוביצי שבפלך מינסק בברית המועצות (כיום בלארוס).
עסק במסחר תבואות ובתעשייה ובמקביל היה מראשי הפעילים הציוניים באזורו, ב-1902 השתתף כציר בוועידת ציוני רוסיה שהתקיימה במינסק וכן היה ציר בקונגרסים הציוניים ה-5 עד ה-19 היה חבר מרכז ציוני רוסיה ופעל למען משיכת משקיעים ובעלי הון מרוסיה לארץ ישראל ואף תרם ליישוב הארץ מהונו הפרטי, יהושע ביקר בישראל פעמיים לפני עלייתו לארץ בתרע"ב ובתרע"ד.
בזמן מלחמת העולם הראשונה היה חבר מרכז ציוני דרום רוסיה וחבר הוועד המרכזי לעזרה לפליטים בשנת תרע"ז נתמנה לחבר במועצה הכול רוסית ליד ממשלת קרנסקי, ושנה לאחר מכן בתרע"ח לחבר מרכז הקהילות היהודיות במוסקבה.
בשנת תר"פ בעקבות עליית המשטר הבולשביקי עלה יהושע לארץ והשתקע בתל אביב והמשיך בפעילותו הציונית, בשנת תרפ"א הקים את חברת "המנחיל" שמטרתה הייתה גאולת קרקעות, בשנת תרפ"ב בנה יהושע שכונה חדשה בתל אביב בשם "המנחיל" (כיום הרחובות י, ל, פרץ והגדוד העברי) על האדמות שגאל, כמו כן היה יהושע חבר הנהלת חברת "גאולה" ויו"ר חברת "רענניה" וגם במסגרתן פעל לגאולת קרקעות והכשרתן לגידול ולהתיישבות, היה ממייסדי חברת "חמי טבריה" וחברת "כנרת", היה סגן יו"ר הנהלת קופת עם בתל אביב, חבר בוועד הלאומי, סגן יו"ר ועד הקהילות ביפו ת"א, חבר מועצת עירית תל אביב בשנים תרפ"ה-תרצ"ב, יו"ר ברית הציונים הכללים בארץ, ממייסדי המפדה האזרחי ויו"ר הארגון, חבר ועדת הביטחון היישוביית בתקופת ההנהגה לשעת חירום בוועד הלאומי, ועוד.
בזמן מלחמת העולם השנייה היה חבר בוועד למען גולי קפריסין.
נפטר בתל אביב בכ"ב בתשרי תש"ט (25.10.48), נקבר בבית הקברות טרומפלדור בתל אביב ליד קברו של מאיר דיזנגוף, הספידו אותו בהלווייתו: יוסף הפטמן ויוסף שפרינצק.
לקריאה נוספת

יהודה ליב גרשון כהנוביץ, מהומל עד תל אביב: זכרונות ודמויות, תל אביב: הוועד להוצאת מאמרי יל"ג כהנוביץ, תשי"ב, 'יהושע סופרסקי ז"ל', עמ' 81. (זיכרונות)
דוד שערי, מסתם ציונות לציונות כללית: איחוד ופילוג בראשית דרכה של הציונות הכללית העולמית 1929–1939, ירושלים: ר’ מס, תשנ"א 1990.
נעמי שילוח, מרכז הולך ונעלם: החוגים האזרחיים בארץ-ישראל בשנות השלושים, ירושלים: יד יצחק בן-צבי, מוסד הרצל לחקר הציונות – אוניברסיטת חיפה, תשס"ג 2003.
הערות שוליים

↑  ביפו ותל אביב, דואר היום, 12 במאי 1925
↑  יהושע סופרסקי באתר GRAVEZ
↑  י. סופרסקי לקברות, דבר, 27 באוקטובר 1948
| --- | --- |
בקרת זהויות :  NLI: 987012312776105171  VIAF: 5706168048999138410000   WorldCat (עם VIAF): 5706168048999138410000 
ערך זה הוא קצרמרבנושא ציונות. אתם מוזמנים לתרום לוויקיפדיה ו.
יהושע סופרסקי בטיול בפירמידות במצרים עם קבוצת ציונים מרוסיה, 7.4.1914
יהושע נתן גנסין

| --- | --- |
אין תמונה חופשית
 לידה:  1840
 פטירה:  1921 (בגיל 81 בערך) פוצ'פ
 מקום פעילות:  סטארודוב, קריצ'ב ופוצ'פ
 
הרב יהושע נתן גְנֶסִין (ביידיש: גנעסין או גנעשִׂין;‏ ה'ת"ר – ה'תרפ"א), היה רב וראש ישיבה, מחסידי חב"ד.
ביוגרפיה

יהושע נתן גנסין נולד בשנת ה'ת"ר לאביו ר' אורי ניסן. התחתן עם אסתר בת הרב שניאור זלמן באסין.
היה ראש ישיבת סטארודוב, והיא נסגרה בשנת תרמ"א על־יד השלטונות, עקב דיווח כי בישיבה נמצאים משתמטים.
בשנת תרמ"ג עבר לשמש כרבה של הקהילה היהודית בקריצ'ב, ובתרמ"ו-תרמ"ז עדיין כיהן שם ברבנות.
אחר כך מונה לרב בעיר פוצ'פ, והצטרף לניהול ולראשות הישיבה שהקים חותנו שהייתה לשם דבר ברמתה הלימודית, ותלמידים רבים שיצאו ממנה היו מפורסמים ברבנותם. בישיבה זו למדו אצלו יעקב מלכוב, יוסף חיים ברנר, הלל כדורי ועוד. ברנר הוסיף להיות איתו בקשר גם לאחר סיום לימודיו בישיבה, וכך כתב לו באחת ממכתביו: ”למורי ורבי הרה“ג חסיד ותמים באמת כש”ת מוהר“ר יהושע נתן אב”ד בעיר פאָטשעפ יצ"ו”. רבים מתלמידיו המשיכו ללמוד בישיבת תומכי תמימים, והיו המצטיינים בלימודם.
על שיטתו בלימוד הגמרא נכתב:
כל סוגיא ביאר הרי"נ בתחלת הלימוד ע"פ שיטת רש"י, ובביאוריו ישב כל קושיות התוספות על פרש"י. וכאשר ניגשו ללימוד התוספות - אף שלפי שיטתו ע"פ פרש"י אין מקום לקושיות התוס', ביאר וקיים שיטת התוספות, איך שאעפ"כ יש מקום לקושיות התוספות ומוכרחים לתירוצי ושיטת התוספות
נפטר בשנת תרפ"א. בצוואתו ציווה למנות כרב במקומו את הרב משה מרדכי עמרמי (פוגורלסקי).
הרב גנסין הוא אביהם של אורי ניסן גנסין ומנחם גנסין.
הערות שוליים

↑  לעיתים מכונה "העשיל נטע" (ראו למשל: אורי ניסן גנסין, עוללות, בפרויקט בן-יהודה). בכמה מקומות ציינו את שמו 'צבי נטע' (שלום דובער לוין, תולדות חב"ד בפולין, ליטא ולטביא, עמ' פז; ועוד). טעות זו כנראה נובעת מהעתקת השם 'העשיל' בהוסיפם את האות ר, דהיינו 'הערשיל' שהוא כינוי של 'צבי הירש'.
1 2  שלום דובער לוין, פז, תולדות חב"ד ברוסיא הצארית, ניו יורק: קה"ת, תש"ע
↑  ⁨הדשות בישראל ⁩ | ⁨הצפירה⁩ | 26 ספטמבר 1886 | אוסף העיתונות | הספרייה הלאומית, באתר www.nli.org.il
↑  ישראל ג'ייקובסון, שלום דובער לוין (ע), זכרון לבני ישראל, ניו יורק: קה"ת, תשנ"ו, עמ' כד.
↑  רבי יוסף יצחק שניאורסון, שלום דובער לוין (ע), אגרות קודש, כרך ח, ניו יורק: קה"ת, תשמ"ד, עמ' רפח.
↑  יוסף חיים ברנר, אגרות י"ח ברנר, כרך ג, תל אביב: הקיבוץ המאוחד, 1967, כל כתבי י"ח ברנר
↑  יהודה חיטריק, רשימות דברים, תשס"ט, עמ' 279.
↑  יהושע מונדשיין, אהלי שם, כרך ו, עמ' יג, על יסוד צוואתו בכתב-יד שבספרייה הלאומית, 4361 8° עמ' רנט.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
טטהאטה

טטהאטה (בתעתיק לועזי:Tathātā) הוא מונח בודהיסטי המתורגם באופן שונה כ"כזה" או "ככות" (מלשון "כך": "כך הם הדברים", או "כך הוא הדבר") ומשמעותו הוא המהות האמיתית או הטבע האמיתיים של הדברים לפני כל ביטוי מילולי שלהם או המשגה רעיונית שלהם או עליהם. זהו מושג מרכזי בבודהיזם המהאיאנה,   בעל משמעות מיוחדת גם בחאן בודהיזם.
בעודו בחיים, התייחס הבודהא לעצמו כטטהאגטה (Tathāgata), שפירושו יכול להיות "אחד שהגיע כך" או "אחד שהלך כך",  ויכול להתפרש גם כ"אחד שהגיע אל הככות, אל הדברים כפי שהם".
בודהיזם טהרוואדה

בטהרוואדה, מונח זה מציין את טבע הקיום (bhāva), האמת החלה על הדברים. לפי הקתוואתו (Kathavatthu), אחד מספרי הטהרוואדה, טטהאטה אינה תופעה בלתי מותנית או בלתי מובנית (asankhata, אסנקהאטה).  התופעה היחידה שאינה מובנית בטהרוואדה היא ניבאנה (Nibbana).
לפי בודהדאסה בהיקהו (Buddhadasa Bhikkhu), טטהאטה היא רק הדברים כפי שהם, האמת של כל הדברים: "כשנראה טטהאטה, נראים שלושת המאפיינים של אניקה [קביעות], דוקהה [סבל], ואנאטה [לא-עצמי], סונאטה [ריקות] נראית ואידאפקאייאטה (idappacayata [סיבתיות ספציפית] נראית. טטהאטה היא הסיכום של כולם - רק כך, כך בלבד, לא-אחרוּת."
בודהיזם מהאיאנה

טטהאטה במסורת המהאיאנה המזרח אסייתית נתפסת כמייצגת את המציאות הבסיסית וניתן להשתמש בה כדי להפסיק את השימוש במילים. כתב מהאיאנה סיני מהמאה החמישית שכותרתו "התעוררות האמונה במהאיאנה" מתאר את המושג בצורה מלאה יותר:
"בעצם מקורה, הככות, היות-הדברים-עצמם, ניחנת כשלעצמה בתכונות נשגבות. היא מבטאת את החוכמה הגבוהה ביותר שזורחת בכל העולם, יש לה ידע אמיתי ותודעה הנחה בפשטות בהווייתה שלה. היא נצחית, מאושרת, הווייתה העצמית והפשטות הטהורה ביותר; היא ממריצה, מחיה, בלתי ניתנת לשינוי, חופשייה... מכיוון שהיא בעלת כל התכונות הללו ואינה משוללת דבר, היא מוגדרת הן כרחם של טטהאגטה והן כגוף הדהרמה של טטהאגטה."
ר"ה רובינסון, בעקבות ד"ט סוזוקי (DT Suzuki), מעביר את האופן שבו הלאנקאוואטארה סוטרה (Laṅkāvatāra Sūtra) תופס את הדהרמה דרך שער השונייטא: "הלאנקאוואטארה תמיד מקפידה לאזן בין שונייטא וטטהאטה או להתעקש שכאשר העולם נראה כשונייטא, ריק, הוא נתפס ב"ככות" שלו, כפי שהוא באמת, בטטהאטה."
בודהיזם מהאיאנה > חאן בודהיזם

בסיפורי חאן, הטטהאטה לרוב מתגלה בצורה הכי ארצית או חסרת משמעות, כמו הבחנה בדרך שבה הרוח נושבת דרך דשא, או צפייה בפרצוף אדם מואר כשהוא מחייך. על פי ההגיוגרפיה של חאן, גאוטמה הבודהה העביר את המודעות לטטהאטה ישירות למאהאקאסיאפה (Mahākāśyapa) במה שזכה לעיבוד באנגלית כדרשת הפרחים. בסיפור אחר שאל הבודהה את תלמידיו, "כמה זמן הם חיי אדם?" מאחר שאף אחד מהם לא יכול היה להציע את התשובה הנכונה, אמר "החיים הם רק נשימה". כאן ביטא הבודהה את הטבע הבלתי-נצחי של העולם, שבו כל רגע אינדיבידואלי שונה מקודמו. מולוי קובע, "אנחנו יודעים שאנחנו חווים את ה'זהות' של המציאות כאשר אנו חווים משהו ואומרים לעצמנו, 'כן, זהו זה; ככה הם הדברים'. ברגע זה אנו מכירים בכך שהמציאות יפה להפליא, אך גם שהדפוסים שלה שבריריים וחולפים."
מאסטר טהיין (Thiền) טיק ניאט האן, כתב: "אנשים בדרך כלל רואים בהליכה על מים או באוויר דליל נס. אבל אני חושב שהנס האמיתי הוא לא ללכת על מים או באוויר, אלא ללכת על פני האדמה. כל יום אנו עסוקים בנס שאנו אפילו לא מזהים: שמיים כחולים, עננים לבנים, עלים ירוקים, עיניים שחורות וסקרניות של ילד - שתי העיניים שלנו. הכל נס."
הערות שוליים

↑  Goldwag, Arthur (2014). 'Isms & 'Ologies: All the movements, ideologies and doctrines that have shaped our world. Knopf Doubleday Publishing Group. p. 206. ISBN 9780804152631. Most of its doctrines agree with Theravada Buddhism, but Mahayana does contain a transcendent element: tathata, or suchness; the truth that governs the universe
↑  Stevenson, Jay (2000). The Complete Idiot's Guide to Eastern Philosophy. Penguin. p. 144. ISBN 9781101158364.
↑  Oxford dictionary of Buddhism; P296
↑  Andre Bareau, Les sectes bouddhiques du Petit Véhicule (Ecole Fransaise d'Extreme-Orient, 1955), Chapitre I 'Les Mahasanghika', p. 236
↑  James P. McDermott. Encyclopedia of Indian Philosophies, Volume VII: Abhidharma Buddhism to 150 A.D, see entry on the Kathavatthu.
↑  Buddhadasa Bhikkhu, translated by Santikaro Bhikkhu (1997) The Natural Cure for Spiritual Disease: A Guide into Buddhist Science. Evolution/Liberation, Published by The Dhammadana Foundation.
↑  Berry, Thomas, Religions of India: Hinduism, Yoga, Buddhism, Columbia University Press, 1996, עמ' p. 170, ISBN ISBN 978-0-231-10781-5
↑  Robinson, Richard H. (1957). "Some Logical Aspects of Nagarjuna's System". Philosophy East & West. 6 (4): 306. doi:10.2307/1397476. JSTOR 1397476.
↑  Tsai, Chih-Chung; Bruya, Brian (1994). Zen Speaks: Shouts of Nothingness. Anchor Books. p. 24. ISBN 978-0-385-47257-9.
↑  Molloy, Michael (23 בנובמבר 2012). Experiencing the World's Religions: Sixth Edition. McGraw-Hill Higher Education. p. 130. ISBN 978-0-07-743490-8. {{cite book}}:  (עזרה)
↑  Thích, Nhất Hạnh (5 באפריל 1996). The Miracle of Mindfulness: An Introduction to the Practice of Meditation. Beacon Press. p. 12. ISBN 978-0-8070-1244-4. {{cite book}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טטהאטה".
טאי זקס

| --- | --- |

כתם אדום ברשתית העין מוקף בהילה חלבית בעקבות מחלת טאי זקס
 תחום:  רפואת ילדים 
 קישורים ומאגרי מידע
 eMedicine:  article/951943 
 MeSH:  D013661
 MedlinePlus:  001417
 OMIM:  272800
 סיווגים
 ICD-10:  E75.0
 
מחלת טאי זקס או טיי זקס (באנגלית: Tay-Sachs Disease) היא מחלה תורשתית קטלנית, שרוב הילדים הלוקים בה מתים בשנות חייהם הראשונות בשל נזק מוחי קשה הנובע מחוסר באנזים חיוני האחראי על חילוף חומרים של שומנים. המחלה אינה ניתנת לריפוי.
המחלה הוגדרה על ידי הרופאים ווארן טאי וברנרד זקס בסוף המאה ה-19 ועל שמם קרויה המחלה.
יילוד עלול ללקות במחלת טאי זקס רק אם שני הוריו הם נשאים של האלל הרצסיבי הגורם לה. במקרה כזה, יש סיכוי של 25% שהיילוד ילקה במחלה, וסיכוי של 50% שהוא יהיה נשא של הגן. מחלת טאי-זקס נפוצה בקרב יהודים אשכנזים בשיעור ניכר פי כמה מאשר תפוצתה בקרב אוכלוסיות אחרות; 1 מכל 27 יהודים אשכנזים בארצות הברית, למשל, נושא את הגן הפגום, לעומת 1 מתוך 200 בקרב האוכלוסייה הכללית.
מאז שנות ה-70, בדיקות גנטיות למניעה היו יעילות למדי לחיסול המחלה מהאוכלוסייה היהודית האשכנזית.
בישראל, מסבסד משרד הבריאות בדיקת סקר גנטי לגילוי המחלה לכל אדם הרוצה בכך. אם האדם נמצא נשא, ייבדקו בשנית שני בני הזוג. אם שניהם ימצאו נשאים (והאישה בהריון או שתיכנס להריון בעתיד) - יהיה צורך לבצע בדיקת מי שפיר או בדיקת סיסי שליה כדי לגלות אם העובר לוקה במחלה הקטלנית.
יש צורה נוספת של המחלה, המתבטאת רק בגיל מבוגר. צורה זו נקראת "הופעה מאוחרת של טאי-זקס (LOTS - Late Onset Tay-Sachs). מחלה זו התגלתה רק בראשית שנות התשעים על ידי פרופ' רות נבון מאוניברסיטת תל אביב. הקושי באבחון המחלה נובע מכך שהתסמינים שלה דומים למחלות זיקנה, ובעיקר לניוון שרירים. המחלה יכולה להתבטא בקשיי תנועה, קשיי דיבור, ניוון המערכת העצבית ובעיות נפשיות כגון הפרעה דו-קוטבית (מאניָה-דיפּרסיה ומאניה חריפה) וסכיזופרניה. חשוב לדאוג לאבחון נכון של המחלה גם מפני שהטיפול התרופתי המקובל במחלות נפשיות התגלה כמזיק לחולה ומחמיר את מצבו במקום להיטיב לו.
למרות כל זאת, אדם הלוקה במצב זה יכול להמשיך לתפקד, בהתחשב במוגבלויותיו, ולרוב בסיוע משפחתו וחבריו. טיפול תרופתי מבוקר (לעיתים נדרש פיקוח והתערבות אסרטיבית לוודא שהחולה אינו מזניח את התרופות), משולב בהתאמת הסביבה לצרכיו יועיל להשתלבות החולה בחברה. כיוון שההתנוונות היא מתמשכת, נדרשת תשומת-לב להתאים את הסיוע למצב הנתון בכל עת.
פעולת המחלה

הפגם הגנטי גורם להפחתה בפעילות או לחוסר פעילות מוחלט של אנזים בליזוזום בשם β-הקסוזאמינידאז-A (או בקיצור Hex A), שתפקידו לזרז פירוק של נגזרות חומצות שומן בשם גנגליוזידים. אובדן הפעילות של האנזים גורר הצטברות של הגנגליוזידים בתאים, בפרט במוח ובעמוד השדרה. נשאי טאי זקס מתגלים בקלות על ידי בדיקת דם המודדת פעילות של האנזים. נכון לינואר 2008, ניתן לבצע את הבדיקה בחינם בתחנות לבריאות המשפחה של משרד הבריאות.
הערות שוליים

↑  Buckles J, The Success Story of Gene Tests, Genome News Network, J. Craig Venter Institute, ‏14 באפריל 2008
| --- | --- |
בקרת זהויות :  NLI: 987007563356005171  BnF: cb16192634g (data)  LCCN: sh85132905 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טעם החיים

| --- | --- |

כרזת הסרט
 בימוי:  טרי ג'ונס 
 הופק בידי:  ג'ון גולדסטון
 תסריט:  גרהאם צ'אפמן, אריק איידל, טרי ג'ונס, טרי גיליאם, ג'ון קליז, מייקל פיילין 
 עריכה:  ג'וליאן דויל 
 שחקנים ראשיים:  גרהאם צ'אפמן ג'ון קליז טרי גיליאם אריק איידל טרי ג'ונס מייקל פאלין
 מוזיקה:  ג'ון דו פרז 
 צילום:  פטר הנאן רוג'ר פראט
 מדינה:  הממלכה המאוחדת 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  31 במרץ 1983
 משך הקרנה:  107 דקות גרסת הבמאי: 112 דקות
 שפת הסרט:  אנגלית 
 סוגה:  סרט מוזיקלי, סרט קומדיה 
 תקציב:  9,000,000‏$
 הכנסות:  18,059,552‏$
 הכנסות באתר מוג'ו:   montypythonsmeaningoflife
 פרסים:  גרנד פרי של פסטיבל קאן 
 סרט קודם:  מונטי פייתון בהופעה חיה בהוליווד בוול 
 דף הסרט ב־IMDb
 
טעם החיים (באנגלית: The Meaning of Life) הוא סרט קולנוע של מונטי פייתון משנת 1983.
הסרט בוים על ידי טרי גיליאם וטרי ג'ונס, נכתב על ידי כל ששת חברי מונטי פייתון המשחקים בו. הסרט הוא קומדיה פילוסופית העוסקת בנושאים כגון חיים, מוות, דת והמין האנושי. הסרט אינו סרט עלילתי אלא הוא מורכב מכמה חלקים בנושאים שונים הנותנים נקודות מבט אחרות, מצחיקות ומעוררות מחשבה כאחת, לגבי כל מה שמוסכם וקדוש בעולם.
טאנוטר

טאנוטר (בארמנית: Տանուտեր, מ"טון" = "בית" + " טר" = אדון)
היה  תואר אצולה ארמני מימי קדם וימי הביניים ועד לתקופה המודרנית.
א.הוא ציין את   ראשי המשפחות  מקרב האצילים (הקרויים בארמנית  "נחראראר").
מקור השם במילים "טון" שמשמעותו "בית, ו "טר" שמובנו "אדון".
התואר היה בשימוש מימי קדם בשביל זקני השבט ("פטריארכים"), שנקראו  "אקו", "טאנמץ" או "טאנוטר".
גם לאשה הזקנה של השבט היה תואר מקביל – "טאנטיקין".
המצביא ורטן ממיקוניאן, אחד  הגבורים הלאומיים של הארמנים, ידוע גם כוורטן הקדוש, נבחר על ידי האצילים ל"האיוץ  טאנוטר", במובן של "המנהיג של ארמניה".
ב.עד לסיפוח ארמניה המזרחית על ידי רוסיה בשנת 1828, ראשי הכפרים, שנבחרו על ידי התושבים, נשאו גם כן את השם "טאנוטר"
לקריאה נוספת

Ē.D. Ałayan (1976), Ardi Hayereni Bacʿatrakan Baṙaran (Yerevan: Hayastan publishing house)
הערות שוליים

↑  G.Bournoutian
↑  ויקימילון
טאי בבילוניה ורנדי גרדנר

טאי רינה בבילוניה (נולדה ב-22 בספטמבר 1959) ורנדי גרדנר (נולד ב-2 בדצמבר 1958) הם צמד מחליקים אמנותיים על הקרח מארצות הברית, הצמד אלופי עולם (1979) וחמש פעמים אלופי ארצות הברית בזוגות. כל זאת לאחר 29 שנים שלא זכה אף צמד אמריקאי באליפות העולם מאז זכו פיטר וקרול קנדי, וכן הפסקת השליטה של הצמד הסובייטי הגדול אירינה רודנינה ואלכסיי אולנוב שזכה 10 שנים ברציפות.
הצמד "טאי ורנדי" החל להחליק יחדיו כאשר בבילוניה הייתה בת 8 וגרדנר בן 10. בהמשך, מאמנם של השניים היה ג'ון ניקס הבריטי שזכה במדליית זהב באליפות העולם בהחלקה אמנותית על הקרח לזוגות בשנת 1953.
השניים היו המועמדים לזכייה באולימפיאדת לייק פלאסיד (1980), אך נאלצו לפרוש מהתחרות עקב פציעתו של גרדנר וכך הפכה בבילוניה בן לילה ל"ילדה שבורת הלב של אמריקה".
טאי בבילוניה

בבילוניה הייתה למחליקה ממוצא האפרו-אמריקאית הראשונה שניצחה באליפות ארצות הברית להחלקה אמנותית על הקרח והראשונה שזכתה באליפות העולם להחלקה אמנותית על הקרח. מוצאו של אביה הוא מהפיליפינים ואימה אפרו-אמריקאית. בשנות ה-70 המאוחרות ותחילת שנות ה-80 מוצאה המיוחד זכה להתייחסות רבה בתקשורת האמריקאית.
לאחר שהפכה בבילוניה למקצוענית וזכתה לחוזים ומופעי ראווה רבים ברחבי ארצות הברית (יחד עם גרדנר) היא התמכרה לאלכוהול ואמפטמין ואף ניסתה להתאבד בסתיו של 1988 על ידי נטילת כדורי שינה. לאחר שקיבלה עזרה מקצועית שבה אל זירת ההחלקה.
בבילוניה הופיעה בשנת 2006 בתוכנית של רשת הטלוויזיה האמריקאית "פוקס" "מחליקים עם סלבריטאים" ולצידה זוכה מדליית זהב אולימפית קייטלין ג'נר.
לבבילוניה בן יחיד (סקוט גבריאל, נולד ב-1995) מבעלה לשעבר, קרי בטלר, לו נישאה ב-1992 והתגרשה ממנו בשנת 1997. כיום[דרושה הבהרה], היא מאורסת לקומיקאי האמריקאי דייוויד ברנר.
רנדי גרדנר

גרדנר נולד בלוס אנג'לס. בשנת 2006 הוא יצא מהארון בהומו בריאיון עיתונאי למגזין "Scene". בגיל מאוחר הוא גילה שהוא מאומץ לאחר שבן משפחה חשף את הסוד המשפחתי. הוא מצא את אמו הביולוגית עמה הוא שומר על קשר.
בנוסף להיותו מחליק מקצועי, גרדנר הוא גם כוריאוגרף והיה כוריאוגרף של "מחליקים עם סלבריטאים".
בשנת 2008 הודיע הצמד "טאי ורנדי" על פרישה מהעולם המקצועי של ההחלקה על הקרח עקב פציעתו של גרדנר וגילם של השניים.
הישגים ותארים

1974
אליפות ארצות הברית -
אליפות עולם - מקום 10
1975
אליפות ארצות הברית -
אליפות עולם - מקום 10
1976
אליפות ארצות הברית -
אולימפיאדת החורף - מקום 5
אליפות עולם - מקום 5
1977
אליפות ארצות הברית -
אליפות עולם -
1978
אליפות ארצות הברית -
אליפות עולם -
1979
אליפות ארצות הברית -
אליפות עולם -
1980
אליפות ארצות הברית -